《甲子兰记 其二》
清代·萧竹

屏风锦帐列千寻，融结兰城天地心。万叠江山遥拱秀，率滨应沐化波深。

作者简介：萧竹，字友竹，福建龙溪人。喜吟咏，于堪舆之术，自谓得异传。嘉庆三年（1798），从其友游台湾，穷涉至噶玛兰，吴沙款之。居且久，乃为标其胜处，为八景，且益为十六景。竹悉为赋诗。或论其山水，遂为图以出，脉络甚详。时未有五围、六围，要其可以建围地，竹于图中，皆递指之，后悉如其言。或言款竹者并非吴沙。